Han Hyo-joo

Si Han Hyo-joo (ipinanganak 22 Pebrero 1987) ay isang artista sa mula sa Timog Korea. Kilalang-kilala siya sa kanyang nangungunang mga ginampanan sa serye sa telebisyon: Spring Waltz (2006); Brilliant Legacy (2009); Dong Yi (2010) at W - Two Worlds (2016); pati na rin ang pelikulang Cold Eyes (2013), kung saan siya ay nanalo ng Pinakamahusay na Aktres sa ika-34 na Blue Dragon Awards Film.

Maagang buhay
Si Han Hyo-joo ay ipinanganak sa Cheongju, Hilagang Lalawigan ng Chungcheong. Ang kanyang ina ay isang guro ng elementarya bago maging inspektor para sa mga pampublikong paaralan, at ang kanyang ama ay isang opisyal ng Hukbong Panghimpapawid. Bilang isang bata, siya ay mahusay sa palakasan, lalo na sa takbuhan. Sa kanyang ikalawang taon sa mataas na paaralan, lumipat siya sa Seoul at pumasok sa Bulgok High School, sa kabila ng mga pagtutol ng kanyang mahigpit at konserbatibong ama.  Pagkatapos ay pumasok siya sa Dongguk University, kung saan siya sumali sa departamento ng teatro at pelikula.

Karera
2003-2006: Pagsimula
Si Han ay unang natuklasan sa isang patimpalak sa kagandahan ng kabataan na inorganisa ng korporasyon ng pagkain na Binggrae noong 2003. Sinimulan niya ang kanyang karera sa pag-arte sa sitcom na Nonstop 5 at ang komedyang pelikula na My Boss, My Teacher.  Sa bandang huli ay pinalaki ni Han ang kanyang ginawa sa pamamagitan ng pagbida sa Spring Waltz, ang ikaapat at huling pagtatapos ng serye ng drama ng director ng TV na si Yoon Seok-ho."

Noong 2006, sinama ng direktor na si Lee Yoon-ki si Han bilang pangunahing bituin sa kanyang mababang-badyett na malayang pelikula na Ad-lib Night, na nilalahad ang kuwento ng isang kabataang babae na muling natuklasan ang sarili sa pamamagitan ng nakakatakot na magdamag na pakikipagtagpo sa mga estranghero.  Nanalo siya ng mga parangal bilang Pinakamahusay na Bagong Aktress sa Korean Association of Film Critics Awards at Singapore International Film Festival para sa kanyang pagganap.

2007-2010: Mga ginampanang pambihirang tagumpay at katanyagan sa ibang bansa
Si Han ay bumida sa dalawang napakalaking proyekto sa telebisyon at tumataas sa katanyagan - ang araw-araw na drama ng KBS na Like Land and Sky kasama Park Hae-jin noong 2007, at nakamaskarang nakikipagsapalaran na serye na SBS Iljimae kasama si Lee Joon-gi noong 2008.  Ang parehong mga drama ang nakakuha ng solidong marka sa manonood sa buong bansa sa pagtakbo nito kasama ang mataas na  marka ng manonood na naglunsad kay Han na maging pangalan sa mga sambahayan. Pagkatapos, bumida pa siya sa isang malayang pelikula na Ride Away, na unang lumabas sa 2008 Jeonju International Film Festival.

Bumida si Han sa telecinema na Heaven's Postman na magkasamang ginawa ng Koreano-Hapon, na nagtatampok din sa popstar na si Jaejoong mula sa TVXQ (JYJ ngayon ). Matapos ang ilang mga pagpapaliban, nailabas ito sa mga sinehan noong huling bahagi ng 2009, at sinahimpapawid sa telebisyon noong 2010.

Ang pambihirang tagumpay ni Han ay dumating sa Brilliant Legacy kasama si Lee Seung-gi, na naging napakalaking tagumpay noong 2009, na umaabot sa 47.1% na marka sa mga manonood. Nagdulot ito kay Han ng kasikatan, at pagkatapos ng konklusyon ng drama, naranasan niya ang isang matinding pagtaas sa mga kasunduan sa pag-endorso at mga kahilingan sa midya para sa mga panayam, pati na rin ang pagtaas ng popularida sa pan-Asyano. Sa bandang huli ng taong iyon, bumida uli si Han bilang pangunahing bituin sa dramang pang-musika na Soul Special, na nailabas sa KBS Joy.

Noong 2010, kinuha ni Han ang pangunahing bida sa Dong Yi na ikag-49 na anibersaryong proyekto ng MBC. Ang serye ay naging matagumpay sa panahon ng pagtakbo nito sa Timog Korea at sa buong Asya. Nanalo si Han ng ilang mga parangal sa pag-arte para sa kanyang pagganap ng Choi Suk-bin, kasama ang Daesang (Malaking Premyo) na gawad sa MBC Drama Awards at ang  Pinakamahusay na Aktres na gawad ng Baeksang Arts Awards.

2011-2015: Mga ginagampanan sa pelikula
Noong 2011, si Han ay gumanap bilang isang bulag na telemarketer kasama ang dating boksingero na si So Ji-sub sa melodramang pelikula na Always.So Ji-sub, Han Hyo-joo start filming new pic. 10Asia. 4 Abril 2011. (sa Ingles) Sa direksyon ni Song Il-gon, unang lumabas ito bilang pambungad na pelikula noong 2011 Busan International Film Festival.Song Il-gon hopes Always will be a reminder of true value of love. 10Asia. 6 Oktubre 2011. (Sa Ingles)Han Hyo Joo: 'My Best Decision Ever Is Becoming Actress' . KBS Global. 10 Oktubre 2011. (sa Ingles)Han Hyo-joo Seeking More Challenging Roles in Movies. The Chosun Ilbo. 15 Oktubre 2011.(sa Inlges) Sa kalaunan, nag-ambag si Han ng kanyang boses sa pagsasalaysay sa "walang-hadlang" na bersyon ng pelikulang Hapon na My Back Page, na nagtatampok ng mapaglarawang awdyo at subtitulo para sa mga taong bingi at bulag.

Si Han ay gumanap bilang isang reyna sa Gwanghae ni Lee Byung-hun sa patok sa takilya noong 2012 na kapanahunang pelikula na Masquerade,Han Hyo-joo to join Lee Byung-hun in historical film. 10Asia. 4 Enero 2012 (sa Ingles). na naging isa sa pinakamataas ang kita sa mga pelikulang Koreano sa lahat ng panahon.  Sinundan niya ito sa pagbida sa Love 911, isang pelikula na tungkol sa di-inaasahang pag-iibigan sa pagitan ng isang doktor at isang bumbero (Go Soo).

Noong 2013, bumida si Han kasama si Sol Kyung-gu at Jung Woo-sung sa aksyon-katakutan na Cold Eyes, isang remake ng pelikula noong 2007 sa Hong Kong na Eye in the Sky. Pumatok sa takilya ang pelikula matapos itong ilabas at naging isa sa pinakamalaking domestikong tagaumpay ng 2013. Nakatanggap si Han ng pagkilala sa pag-arte para sa kanyang pagganap, nanalo siya ng Pinakamahusay na Aktres sa Blue Dragon Film Awards at Buil Film Awards.

Noong 2014, si Han at ang kasama niya sa Love 911 na si Go Soo ay muling nagkasama sa Myohyangsangwan ("Tanaw ng Bundok  Myohyang"), na kinukwento ang pagtatagpo ng isang taga-Timog Korea na pintor at isang taga-Hilagang Korea na tagapagsilbi sa isang restawran sa Hilagang Korea.  Ang maikling pelikula ay isang pakikipagtulungan ng kontemporaryong mga artista na sina Moon Kyung-won at Jeon Joon-ho, at pinagsama ang isang drama sa teatro, pang-eksperimentong koleksyon ng imahe, sayaw at sining sa pagganap.

Pagkatapos ay nakipagsapalaran siya sa merkado sa ibang bansa sa pamamagitan ng paglabas sa kanyang unang pelikulang Hapon na Miracle: Debikuro-kun no Koi to Maho ("Himalang Kuko ng Demonyo: 'Pag-ibig at Mahika'). Itinakda ang tagpo sa panahon ng Pasko, ang pelikula ay isang kuwento ng pag-ibig tungkol sa isang mabait na empleyado ng tinadahan ng aklat (ginampanan ni Masaki Aiba mula sa J-pop na boyband na Arashi) na nakilala ang tatlong babae.

Noong 2015, bumida si Han sa isang biopic na musikal na C'est Si Bon, na naglalarawan ng mga pakipagsapalaran ng pangkat musikong pambayan na Twin Folio, na aktibo mula 1960 hanggang dekada 1980. Sikat sa mga pagtatanghal na live, ang C'est Si Bon ay ang pangalan ng isang tanyag na lounge o pahingaan ng musika na matatagpuan sa Mugyo-dong noong dekada 1970, kung saan ang Twin Folio ay nagsimula. Si Han ay gumanap bilang lakambini ng grupo. Sinundan ito ng pelikulang romantikong komedya na The Beauty Inside, kung saan ang karakter ni Han ay umibig sa isang tao na nagbabago sa iba't ibang tao araw-araw.  Sa bandang huli ng taon, kasama muli ni Han sina Yoo Yeon-seok at Chun Woo-hee, parehong kanyang mga kasama sa The Beauty Inside,  sa Love, Lies, isang pelikula na naglalarawan ng huling kuwento ng gisaeng sa panahon ng pananakop ng Hapon sa dekada 1940.

2016-kasalukuyan: Ang pagbalik sa telebisyon at mga pelikula
Noong 2016, bumalik si Han sa telebisyon sa pagbida niya sa serye ng pantasya ng MBC na W kasama si Lee Jong-suk.  Ito ay dinirehe ni Jung Dae-yoon na nag-direhe ng She Was Pretty at sinulat ni Song Jae-jung na kabilang sa mga nakaraang gawa ang Nine: Nine Time Travels at Queen In-hyun's Man.  Naging mataas ang mga inaasahan dito dahil ito ang muling pagbabalik ni Han sa telebisyon sa loob ng anim na taon. Nanalo siya sa gawad sa Pinakamataas na Mahusay sa 5th APAN Star Awards at MBC Drama Awards para sa kanyang pagganap sa seryeng W.

Noong 2018, bumida si Han sa katakutan na Golden Slumber kasama si Kang Dong-won.  Siya rin ay lumabas bilang ang pangunahing babaeng gumaganap sa katakutan na aksyon na sci-fi na  Illang: The Wolf Brigade na batay sa animasyong Hapong pelikula na may kaparehong pangalan.

Pilmograpiya
Pelikula
 Taon Pamagat GinampananMga tanda 2006  My Boss, My Teacher  Yoo Mi-jung   Ad-lib Night  Bo-kyung  Malayang pelikula 2008  Ride Away  Im Ha-jung   My Dear Enemy  Babae sa himpilan ng bus / boses sa telepono  kameyo 2009  Heaven's Postman  Jo Hana / Saki  Tele Cinema  (umere din sa SBS) 2011  Always Ha Jeong-hwa  2012  Masquerade  Queen Consort   Love 911  Mi-soo   2013  Cold Eyes  Ha Yoon-ju  2014  Miracle Devil Claus' Love and Magic  So-yeon  Pelikulang Hapon View of Mount Myohyang  Oh Yeong-ran  Maikling pelikula2015  C'est Si Bon  Min Ja-young (20s)   The Beauty Inside  Yi-soo  2016  Love, Lies  Jung So-yul  2018  Golden Slumber  Sun-young   In-rang  Lee Yoon-hee  

Telebisyon
 Taon Pamagat Ginampanan Himpilan 2005  Nonstop 5   Han Hyo-joo  MBC 2006  Spring Waltz  Seo/Park Eun-young  KBS2 2007  Like Land and Sky  Suk Ji-soo  KBS1 2008  Iljimae  Eun-chae SBS 2009  Brilliant Legacy  Go Eun-sung  Soul Special  Jin Mi-ah  KBS Joy 2010  Dong Yi  Choi Dong-yi (kalaunan Choi Suk-bin) MBC 2016  W - Two Worlds  Oh Yeon-joo 

Diskograpiya
 Taon Pangalan ng kanta  Kumanta Album 2005   "It's the First Time"  Han Hyo-joo  Nonstop 5 OST 2008   "Ride Away"  Han Hyo-joo  Ride Away OST2009   "Sudden Burst of Tears"  Gan-D tinatampok Han Hyo-joo Soul Special OST "바람이 불어... 널 이별해 (Prologue)"  Narration ni Han Hyo-joo Love Tonic2010   "Oh Seoul"  My-Q tinatampok Han Hyo-joo For This, I Was Born "Don't You Know"  No Reply tinatampok Han Hyo-joo  Grand Mint Festival 20102011   "You"  Browneyed Soul tinatampol Han Hyo-joo Brown Eyed Soul  "8 A.M."  My-Q feat. Han Hyo-joo  Ready For The World  "Alone in Love"  Lee Seung-gi tinatampok Ra.D(pagsasalaysay ni Han Hyo-joo) 2012  "I Love You"  Han Hyo-joo tinatampok Sweet Sorrow  LG Su:m37 5th Anniversary CF song  "Hide and Seek"  Han Hyo-joo tinatampok Broccoli, You Too? 2015   "Let us forget"  Han Hyo-joo C'est Si Bon OST  "I'll Give It All To You"  Han Hyo-joo tinatampok Jung Woo2016   "Love, Lies"  Han Hyo-joo Love, Lies OST  "Spring lady"  Han Hyo-joo tinatampok Chun Woo-hee
 Mga sanggunian 

Kategorya:Mga artista mula sa Timog Korea